Margit Torsell

Margit Torsell (født 18. mai 1878, død 1. februar 1968 i Sverige) var en svensk-norsk skuespillerinne som blant annet opptrådte ved Kungliga Dramatiska Teatern.

Familie 
Margit Torsell var datter av skuespiller Olefine Louise Margarethe Moe og musikkdirektør Oscar Torsell, og søster av skuespiller og operasanger Astri Torsell. Hun ble i 1909 gift med den svenske arkitekten Torben Andreas Grut. Hennes slektsnavn er også stavet Forssell.

Liv og virke 
Margit Torsell debuterte i 1897 på Eldorado i Kristiania i morens gamle rolle som Angela i operaen Den sorte Domino. Søsteren Astri debuterte i samme forestilling. I 1898 ga hun sammen med moren og søsteren en romansekonsert i Brødrene Hals' konsertsal.

Senere opptrådte hun som skuespiller ved Stora Teatern i Göteborg og på Svenska Teatern og  Dramaten i Stockholm. Siden var hun engasjert ved forskjellige teatre i teaterlederen Albert Ranfts regi.

Roller i utvalg 
Angela i Den sorte Domino av Auber & Scribe (Eldorado, 1897)
Desdemona i Stora syster av Jules Lemaître (Stora Teatern, Göteborg, 1900)
Lotta i Värmländingarna (Svenska Teatern, 1900) 
prinsessan Rosenkind i Lyckan av Wilhelm Peterson-Berger (1903)
Fanchon i Syrsan (Dramaten, 1907)
Regine i Gengangere av Henrik Ibsen (Dramaten, 1908)

Referanser

Kilder

Eksterne lenker 
 
  https://www.svenskagravar.se/ – søk på "Margit Grut", besøkt 13. desember 2019

Svenske skuespillere